CELEX: 32017R1413
Language: et
Date: 2017-08-03 00:00:00
Title: Komisjoni määrus (EL) 2017/1413, 3. august 2017, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) IV lisa (EMPs kohaldatav tekst )

4.8.2017   
               
               
                  ET
               
               
                  Euroopa Liidu Teataja
               
               
                  L 203/1
               
            KOMISJONI MÄÄRUS (EL) 2017/1413,
      3. august 2017,
      millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) IV lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
      ning arvestades järgmist:
      
                  (1)
               
               
                  Tsinkoksiidi kasutamine on lubatud kosmeetikatoodetes värvainena määruse (EÜ) nr 1223/2009 IV lisas viitenumbri 144 all.
               
            
                  (2)
               
               
                  Tarbijaohutuse komitee võttis 18. septembril 2012 (2) vastu arvamuse, mida muudeti 23. septembril 2014, (3) milles järeldas, et katmata mitte-nanovormis tsinkoksiidi kasutamine kosmeetikatoodetes värvainena on nahale kandmisel ohutu. Tarbijaohutuse komitee leidis samuti, et arvestades tsinkdioksiidi osakeste sissehingamisel kopsupõletiku tekkimise võimalust, tekitab muret kosmeetikatoodetes tsinkoksiidi kasutamine, mis võib hingamisel kaasa tuua tarbija kopsude kokkupuute tsinkoksiidiga.
               
            
                  (3)
               
               
                  Tuginedes tarbijaohutuse komitee arvamusele, tuleks katmata mitte-nanovormis tsinkoksiidi kasutamist kosmeetikatoodetes värvainena piirata selliste valmististega, mille puhul sissehingamisel ei kaasne kokkupuude lõppkasutaja kopsudega.
               
            
                  (4)
               
               
                  Seepärast tuleks määruse (EÜ) nr 1223/2009 IV lisa vastavalt muuta.
               
            
                  (5)
               
               
                  Tööstusharule tuleks tagada mõistlik aeg, et teha toodete koostises vajalikud muudatused nõuetele vastavate toodete turulelaskmiseks ja nõuetele mittevastavate toodete turult kõrvaldamiseks.
               
            
                  (6)
               
               
                  Käesoleva määrusega ette nähtud meetmed on kooskõlas alalise kosmeetikavahendite komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 1223/2009 IV lisa muudetakse vastavalt käesoleva määruse lisale.
      Artikkel 2
      Alates 24. veebruarist 2018 lastakse liidu turule ainult käesoleva määruse nõuetele vastavaid kosmeetikatooteid.
      Alates 24. maist 2018 tehakse liidu turul kättesaadavaks ainult käesoleva määruse nõuetele vastavad kosmeetikatooted.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 3. august 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 342, 22.12.2009, lk 59.
      
         (2)  SCCS/1489/12, läbi vaadatud 11. detsembril 2012, http://ec.europa.eu/health/scientific_committees/consumer_safety/docs/sccs_o_103.pdf
      
         (3)  SCCS/1539/14, läbi vaadatud 25. juunil 2015, http://ec.europa.eu/health/scientific_committees/consumer_safety/docs/sccs_o_163.pdf
      
         LISA
         Määruse (EÜ) nr 1223/2009 IV lisa kanne 144 asendatakse järgmisega:
         
            
                        Viitenumber
                     
                     
                        Aine määratlus
                     
                     
                        Tingimused
                     
                     
                        Kasutustingimuste ja hoiatuste sõnastus
                     
                  
                        Keemiline nimetus
                     
                     
                        Värvaineindeks Number/Nimetus koostisainete ühtses nimestikus
                     
                     
                        CASi number
                     
                     
                        EÜ number
                     
                     
                        Värvus
                     
                     
                        Toote liik, kehaosa
                     
                     
                        Maksimaalne sisaldus kasutusvalmis tootes
                     
                     
                        Muud
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        „144
                     
                     
                        Tsinkoksiid (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Valge
                     
                     
                         
                     
                     
                         
                     
                     
                        Mitte kasutada valmististes, mille puhul võib sissehingamisel kaasneda kokkupuude lõppkasutaja kopsudega.
                     
                     
                         
                     
                  
         
            (*1)  UV-filtrina kasutamiseks vt VI lisa kanne nr 30 ja nr 30a.“